
住讜讟讛 讛 注"讗 - 驻讬专讜砖 砖讟讬讬谞讝诇抓

讗驻讬诇讜 注讜砖讛 爪讚拽讛 讜谞讜转谉 诪讬讚讜 诇讬讚 讛注谞讬 ("讬讚 诇讬讚") 诪转谉 讘住转专, 讚讻转讬讘 [砖谞讗诪专] 讘注谞讬谉 讝讛: "诪转谉 讘住转专 讬讻驻讛 讗祝" (诪砖诇讬 讻讗, 讬讚) 鈥� 诇讗 讬谞拽讛 诪讚讬谞讛 砖诇 讙讬讛谞诐.


讗  诇诪讚谞讜 拽讜讚诐 讻诪讛 诪讙讜谞讛 讛讬讗 讙住讜转 讛专讜讞. 讜砖讜讗诇讬诐: 讗讝讛专讛 诇讙住讬 讛专讜讞 诪谞讬谉, 讛讬讻谉 谞讗诪专 砖讗住讜专 诇讛转讙讗讜转? 讗诪专 专讘讗 讗诪专 讝注讬专讬, 砖谞讗诪专: "砖诪注讜 讜讛讗讝讬谞讜 讗诇 转讙讘讛讜" (讬专诪讬讛 讬讙, 讟讜). 专讘 谞讞诪谉 讘专 讬爪讞拽 讗诪专: 诪讛讻讗 [诪讻讗谉], 砖谞讗诪专 "讜专诐 诇讘讘讱 讜砖讻讞转 讗转 讛' 讗诇讛讬讱" (讚讘专讬诐 讞, 讬讚), 讜讻转讬讘 [讜谞讗诪专] "讛砖诪专 诇讱 驻谉 转砖讻讞 讗转 讛' 讗诇讛讬讱" (讚讘专讬诐 讞, 讬讗), 讜讻砖讬讟转


专' 讗讘讬谉 讗诪专 专' 讗讬诇注讗, 砖讗诪专 专' 讗讘讬谉 讗诪专 专' 讗讬诇注讗: 讻诇 诪拽讜诐 讘转讜专讛 砖谞讗诪专 讘讜 爪讬讜讜讬 讘诇砖讜谉 "讛砖诪专" "驻谉" 讜"讗诇" 鈥�/b> 讗讬谞讜 讗诇讗 讘讗讬住讜专 诇讗 转注砖讛. 讜讗诐 讻谉 诪爪讜转 诇讗 转注砖讛 讛讬讗 砖诇讗 诇讘讜讗 诇砖讻讞转 讛', 讜讝讜 讘讗讛 注诇 讬讚讬 讙讗讜讛.


讚专砖 专讘 注讜讬专讗 讗转 讛讻转讜讘 "专讜诪讜 诪注讟 讜讗讬谞谞讜 讜讛讜诪讻讜 讻讻诇 讬拽驻爪讜谉 讜讻专讗砖 砖讘诇转 讬诪诇讜" (讗讬讜讘 讻讚, 讻讚), 讝诪谞讬谉 讗诪专 诇讛 诪砖诪讬讛 [驻注诪讬诐 讗诪专 讗讜转讛 砖诪讜注讛 诪砖诪讜] 砖诇 专讘 讗住讬 讜讝诪谞讬谉 讗诪专 诇讛 诪砖诪讬讛 [讜驻注诪讬诐 讗诪专 讗讜转讛 诪砖诪讜] 砖诇 专讘 讗诪讬: 讻诇 讗讚诐 砖讬砖 讘讜 讙住讜转 讛专讜讞 鈥�/b> 诇住讜祝 诪转诪注讟 (讬讜专讚 讘注专讻讜), 砖谞讗诪专: "专讜诪讜 诪注讟", 砖讛诪转专讜诪诐 住讜驻讜 砖谞注砖讛 诪注讟. 讜砖诪讗 转讗诪专 讗祝 注诇 驻讬 砖谞转诪注讟 讬砖谞讜 讘注讜诇诐 鈥�/b> 转诇诪讜讚 诇讜诪专: "讜讗讬谞谞讜", 砖诪转 拽讜讚诐 讝诪谞讜.


讜讗诐 讞讜讝专 讘讜 诪讙讗讜讜转讜 鈥� 谞讗住祝 (诪转) 讘讝诪谞讜 讻讗讘专讛诐 讗讘讬谞讜, 砖谞讗诪专 "讜讛诪讻讜 讻讻诇 讬拽驻爪讜谉" (讗讬讜讘 讻讚, 讻讚), 砖诪驻专砖讜: 讻讗砖专 诪谞诪讬讱 讗转 注爪诪讜 ("讛讜诪讻讜") 诪讙讗讜讜转讜, 讛讜讗 谞讗住祝 ("讬拽驻爪讜谉" = 讬拽讘爪讜谉) 讻讗讘专讛诐 讬爪讞拽 讜讬注拽讘 讚讻转讬讘 讘讛讜 [砖谞讗诪专 讘讛诐] 砖谞转讘专讻讜 "讘讻诇", "诪讻诇", "讻诇" (讘专讗砖讬转 讻讚, 讗; 讘专讗砖讬转 讻讝, 诇讙; 讘专讗砖讬转 诇讙, 讬讗). 讜讗诐 诇讗讜 砖讗讬谞讜 讞讜讝专 讘讜 诪讙讗讜讜转讜 鈥� "讜讻专讗砖 砖讘诇转 讬诪诇讜"  (谞拽讟祝).


 讜砖讜讗诇讬诐:  诪讗讬 [诪讛 驻讬专讜砖] "讜讻专讗砖 砖讘诇转"? 专讘 讛讜谞讗 讜专讘 讞住讚讗 谞讞诇拽讜 讘讻讱, 讞讚 [讗讞讚 诪讛诐] 讗诪专: 讻讬 住讗住讗 讚砖讬讘诇转讗 [讻诪讜 诪讟注谉 注讟专转 讛砖讬注专 砖讘专讗砖 讛砖讬讘讜诇转] 讜讞讚 [讜讗讞讚] 讗诪专: 讻砖讬讘讜诇转 注爪诪讛. 讜诪注讬专讬诐: 讘砖诇诪讗 诇诪讗谉 讚讗诪专 [谞谞讬讞 诇砖讬讟转 诪讬 砖讗讜诪专] 讻讬 住讗住讗 讚砖讬讘诇转讗 [讻诪讜 砖讬注专 讛砖讬讘讜诇转] 鈥�/span> 讛讬讬谞讜 讚讻转讬讘 [讝讛 讛讜讗 砖谞讗诪专] "讜讻专讗砖 砖讘诇转", 砖砖讬注专 讝讛 诪爪讜讬 讘专讗砖 讛砖讬讘讜诇转, 讗诇讗 诇诪讗谉 讚讗诪专 [诇讚注转 诪讬 砖讗讜诪专] 讻讬 砖讜讘诇转讗 [讻诪讜 讛砖讬讘讜诇转] 注爪诪讛, 诪讗讬 [诪讛讬] 诇砖讜谉 "讜讻专讗砖 砖讘诇转"? 讗诪专 专讘 讗住讬, 讜讻谉 转谞讗 讚讘讬 [砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇: 诪砖诇 诇讗讚诐 砖谞讻谞住 诇转讜讱 砖讚讛讜 鈥�/b> 讙讘讜讛讛 讙讘讜讛讛 讛讜讗 诪诇拽讟,  讜讛讻转讜讘 拽讜专讗 诇讙讘讜讛讛 砖讘砖讬讘讜诇讬诐 "专讗砖 讛砖讬讘讜诇转". 


讜注讜讚 讘注谞讬谉 讙住讜转 讛专讜讞. 谞讗诪专:  "诪专讜诐 讜拽讚讜砖 讗砖讻讜谉 讜讗转 讚讻讗 讜砖驻诇 专讜讞" (讬砖注讬讛 谞讝, 讟讜). 专讘 讛讜谞讗 讜专讘 讞住讚讗 谞讞诇拽讜 讘讚讬讜拽讜 砖诇 驻住讜拽 讝讛, 讞讚 [讗讞讚 诪讛诐] 讗诪专: 讗转讬 谞诪爪讗 讛讗讬砖 砖讛讜讗 讚讻讗 鈥� 注谞讬讜, 讻诇讜诪专, 讛拽讚讜砖 讘专讜讱 讛讜讗 诪讙讘讬讛讜 讗诇讬讜. 讜讞讚 [讜讗讞讚 诪讛诐] 讗诪专: 讗谞讬 讻讘讬讻讜诇 讬讜专讚 讜谞诪爪讗 讗转 (注诐) 讚讻讗.


讜诪注讬专讬诐: 讜诪住转讘专讗 讻诪讗谉 讚讗诪专 [讜诪住转讘专 讻诪讬 砖讗讜诪专] 讗谞讬 讗转 讚讻讗, 讜专讗讬讛 诇讚讘专 砖讛专讬 讛拽讚讜砖 讘专讜讱 讛讜讗 讛谞讬讞 讻诇 讛专讬诐 讜讙讘注讜转 讛讙讘讜讛讬诐 讜讛砖专讛 砖讻讬谞转讜 注诇 讛专 住讬谞讬 讛谞诪讜讱 讜诇讗 讙讘讛 (讛讙讘讬讘) 讗转 讛专 住讬谞讬 诇诪注诇讛. 诪砖诪注 砖讗讬谉 讛拽讚讜砖 讘专讜讱 讛讜讗 诪讙讘讬讛 讗转 讛讚讻讗 讗诇讬讜, 讗诇讗 讛讜讗 讬讜专讚 讗诇讬讜.


讗诪专 专讘 讬讜住祝: 诇注讜诇诐 讬诇诪讚 讗讚诐 诪讚注转 拽讜谞讜, 砖讛专讬 讛拽讚讜砖 讘专讜讱 讛讜讗 讛谞讬讞 讻诇 讛专讬诐 讜讙讘注讜转 讙讘讜讛讬诐 讜讛砖专讛 砖讻讬谞转讜 注诇 讛专 住讬谞讬 砖讛讜讗 谞诪讜讱, 讜讛谞讬讞 讻诇 讗讬诇谞讜转 讟讜讘讜转, 讜讛砖专讛 砖讻讬谞转讜 讘住谞讛 砖讛讜讗 爪诪讞 拽讟谉 讜拽讜爪谞讬.


讗诪专 专' 讗诇注讝专: 讻诇 讗讚诐 砖讬砖 讘讜 讙住讜转 讛专讜讞 专讗讜讬 诇讙讚注讜 (诇拽爪爪讜) 讻驻讬 砖拽讜爪爪讬诐 讗转 讛讗砖讬专讛 砖讛讬讗 注抓 讛诪砖诪砖 讘驻讜诇讞谉 注讘讜讚讛 讝专讛, 砖讻谉 讻转讬讘 讛讻讗 [谞讗诪专 讻讗谉] "讜专诪讬 讛拽讜诪讛 讙讚注讬诐" (讬砖注讬讛 讬, 诇讙), 讜讻转讬讘 讛转诐 [讜谞讗诪专 砖诐] "讜讗砖专讬讛诐 转讙讚注讜谉" (讚讘专讬诐 讝, 讛).


讜讗诪专 专' 讗诇注讝专: 讻诇 讗讚诐 砖讬砖 讘讜 讙住讜转 讛专讜讞 讗讬谉 注驻专讜 砖讘拽讘专讜 谞谞注专 讘转讞讬讬转 讛诪转讬诐, 砖谞讗诪专: "讛拽讬爪讜 讜专谞谞讜 砖讻谞讬 注驻专" (讬砖注讬讛 讻讜, 讬讟), "砖讻讘讬 讘注驻专" 诇讗 谞讗诪专, 讗诇讗 "砖讻谞讬 注驻专", 诇讜诪专: 诪讬 砖谞注砖讛 砖讻谉 诇注驻专 讘讞讬讬讜 砖讛讬讛 注谞讬讜 诪讗讚 鈥� 讛讜讗 讬拽讬抓 讘讝诪谉 讛转讞讬讬讛.


讜讗诪专 专' 讗诇注讝专: 讻诇 讗讚诐 砖讬砖 讘讜 讙住讜转 讛专讜讞 砖讻讬谞讛 诪讬诇诇转 注诇讬讜, 砖谞讗诪专: "讜讙讘讛 诪诪专讞拽 讬讬讚注" (转讛诇讬诐 拽诇讞, 讜), 砖诪驻专砖 "讬讬讚注" 诇砖讜谉 讻讗讘 讜讬诇诇讛.


讚专砖 专讘 注讜讬专讗, 讜讗讬转讬诪讗 [讜讬砖 讗讜诪专讬诐] 专' 讗诇注讝专: 讘讗 讜专讗讛 砖诇讗 讻诪讚转 讛拽讚讜砖 讘专讜讱 讛讜讗 诪讚转 讘砖专 讜讚诐, 诪讚转 讘砖专 讜讚诐 鈥�/b> 讙讘讜讛 专讜讗讛 讗转 讛讙讘讜讛 砖诇注讜诪转讜, 讜讗讬谉 讙讘讜讛 专讜讗讛 讗转 讛砖驻诇, 讗讘诇 诪讚转 讛拽讚讜砖 讘专讜讱 讛讜讗 讗讬谞讜 讻谉, 讛讜讗 讙讘讜讛 讜专讜讗讛 讗转 讛砖驻诇, 砖谞讗诪专: "讻讬 专诐 讛' 讜砖驻诇 讬专讗讛" (转讛诇讬诐 拽诇讞, 讜).


讗诪专 专讘 讞住讚讗, 讜讗讬转讬诪讗 [讜讬砖 讗讜诪专讬诐] 砖讗诪专 讝讗转 诪专 注讜拽讘讗: 讻诇 讗讚诐 砖讬砖 讘讜 讙住讜转 讛专讜讞, 讗诪专 讛拽讚讜砖 讘专讜讱 讛讜讗: 讗讬谉 讗谞讬 讜讛讜讗 讬讻讜诇讬谉 诇讚讜专 讬讞讚 讘注讜诇诐, 砖谞讗诪专: "诪诇砖谞讬 讘住转专 专注讛讜 讗讜转讜 讗爪诪讬转 讙讘讛 注讬谞讬诐 讜专讞讘 诇讘讘 讗转讜 诇讗 讗讜讻诇 注讬谞讬 讘谞讗诪谞讬 讗专抓 诇砖讘转 注诪讚讬" (转讛诇讬诐 拽讗, 讛-讜), 讗诇 转拽专讬 [转拽专讗] "讗讜转讜" 讗诇讗 "讗转讜 诇讗 讗讜讻诇". 讗讬讻讗 讚诪转谞讬 诇讛 [讜讬砖 砖砖讜谞讬诐, 讗讜诪专讬诐 讚讘专 讝讛] 砖讗诪专谞讜, 注诇 诪住驻专讬 诇砖讜谉 讛专注, 砖谞讗诪专 讘转讞讬诇转 讛驻住讜拽: "诪诇砖谞讬 讘住转专 专注讛讜 讗讜转讜 讗爪诪讬转".


讗诪专 专' 讗诇讻住谞讚专讬: 讻诇 讗讚诐 砖讬砖 讘讜 讙住讜转 讛专讜讞 讗驻讬诇讜 专讜讞 拽讬诪注讗 (诪讜注讟转, 拽诇讛) 注讜讻专转讜, 砖谞讗诪专: "讜讛专砖注讬诐 讻讬诐 谞讙专砖" (讬砖注讬讛 谞讝, 讻), 讜诪讛 讬诐 砖讬砖 讘讜 讻诪讛 专讘讬注讬讜转 讛诇讜讙 (诪讬讚讛) 砖诇 诪讬诐 讘讻诇 讝讗转 专讜讞 拽讬诪注讗 讛谞讜砖讘转 注诇讬讜 注讜讻专转讜, 讗讚诐 砖讗讬谉 讘讜 诇爪讜专讱 拽讬讜诪讜 讗诇讗 专讘讬注讬转 讗讞转 砖诇 讚诐 注诇 讗讞转 讻诪讛 讜讻诪讛.


讗诪专 专' 讞讬讬讗 讘专 讗砖讬 讗诪专 专讘: 转诇诪讬讚 讞讻诐 爪专讬讱 砖讬讛讗 讘讜 讘讻诇 讝讗转 讗讞讚 诪砖诪讜谞讛 讘砖诪讬谞讬转 砖诇 讙讗讜讛. 讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 讜诪注讟专讗 诇讬讛 讻讬 住讗住讗 诇砖讘讜诇转讗 [讜诪注讟专转 讗讜转讜 讛讙讗讜讛 讻诪讜 讛砖注专 砖讘专讗砖 讛砖讬讘讜诇转 诇砖讬讘讜诇转]. 讗诪专 专讘讗: 讘砖诪转讗 讚讗讬转 讘讬讛, 讜讘砖诪转讗 讚诇讬转 讘讬讛 [讘谞讬讚讜讬 讬讛讬讛 诪讬 砖讬砖 讘讜 讙讗讜讛 讜讘谞讬讚讜讬 讬讛讬讛 诪讬 砖讗讬谉 讘讜], 砖讛专讬 讗诪专谞讜 砖转诇诪讬讚 讞讻诐 爪专讬讱 砖转讛讬讛 讘讜 诪拽爪转 讙讗讜讛.


讗诪专 专讘 谞讞诪谉 讘专 讬爪讞拽: 诇讗 转讛讗 讘转诇诪讬讚 讞讻诐 诇讗 诪讬谞讛 [诪诪谞讛] 讜诇讗 诪拽爪转讛 砖诇 讙讗讜讛, 诪讬 讝讜讟专 讚讻转讬讘 讘讬讛 [讛讗诐 拽讟谉 讛讜讗 诪讛 砖谞讗诪专 讘讜 讘诪转讙讗讛] "转讜注讘转 讛' 讻诇 讙讘讛 诇讘" (诪砖诇讬 讟讝, 讛)? 讜讚讘专 砖讛讜讗 转讜注讘转 讛' 鈥� 讜讚讗讬 砖讗住讜专 诇注砖讜转 讗讜转讜 讗驻讬诇讜 讘诪拽爪转.


讗诪专 讞讝拽讬讛: 讗讬谉 转驻诇转讜 砖诇 讗讚诐 谞砖诪注转 讗诇讗 讗诐 讻谉 诪砖讬诐 诇讘讜 讻讘砖专 讘诇讘讚, 砖讗讬谞讜 诪转讙讗讛, 砖谞讗诪专: "讜讛讬讛 诪讚讬 讞讚砖 讘讞讚砖讜 讜诪讚讬 砖讘转 讘砖讘转讜 讬讘讗 讻诇 讘砖专 诇讛砖转讞讜转" (讬砖注讬讛 住讜, 讻讙).


讗诪专 专' 讝讬专讗: "讘砖专" 讻转讬讘 讘讬讛 [谞讗诪专 讘讜] "讜谞专驻讗" (讜讬拽专讗 讬讙, 讬讞), "讗讚诐" 诇讗 讻转讬讘 讘讬讛 [谞讗诪专 讘讜] "讜谞专驻讗", 诇讜诪专: 诪讬 砖专讜讗讛 注爪诪讜 讻讘砖专 讘诇讘讚 鈥� 讬砖 诇讜 转拽谞讛 讜专驻讜讗讛, 讜诪讬 砖诪讙讚讬诇 注爪诪讜 鈥� 讗讬谉 诇讜 专驻讜讗讛.


讗诪专 专' 讬讜讞谞谉: 讗讚"诐 讛讜讗 专讗砖讬 转讬讘讜转: 讗驻专, 讚诐, 诪专讛, 诇讛专讗讜转 讻诪讛 诪注讟讛 讞砖讬讘讜转讜, 讘砖"专 讛讜讗 专讗砖讬 转讬讘讜转: 讘讜砖讛, 住专讜讞讛 (讛讗讜转 砖讬"谉 砖诪讗诇讬转 讻诪讜 讛讗讜转 住诪"讱), 专诪讛. 讗讬讻讗 讚讗诪专讬 [讬砖 砖讗讜诪专讬诐] 讘驻转专讜谉 专讗砖讬 讛转讬讘讜转 讘砖"专: 诇讗 住专讜讞讛 讗诇讗 砖讗讜诇, 讚讻转讬讘 [砖讻转讜讘] 讘砖专 讘砖讬谉.


讗诪专 专讘 讗砖讬: 讻诇 讗讚诐 砖讬砖 讘讜 讙住讜转 讛专讜讞 诇住讜祝 谞驻讞转 诪讞砖讬讘讜转讜, 砖谞讗诪专

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

